Remezan

Remezan ya ki Aşma Remezani (Erebki: رمضان Ramaḍān „Germê amnani“), wextê Omeri (çar xelifan ra dıyın) de ama tertıb kerdene. Na aşme serrenamey hıcri ra gore aşma newina. 
Aşma Remezani aşma roce-gırewtışia u dinê İslami de firaz yena qebul kerdene.   

Peyniya aşme de (Qediyaena rozey ra dıme) Eydê/Roşanê Fıtıri hetê mısılmanan ra yeno mıbarek kerdene. Ney eydi/roşani rê Eydê/Roşanê Remezani ya ki Eydê/Roşanê Şekeri ki vaciyeno.

Dıwelê ke nıfusê xo zêdêr mısılmano Remezan de mıxtelıf emelê zagoneli yenê kerdene u tainan de kulturê de Remezanê mıayeni amo meydan.  

Çekuya Remezani Erebki Remeza rıstımê "germ-biyaene" ra yena. Seba ke, ibadetê roce-gırewtışê Remezani mıxtemelen sıfte amnani biyo.    
Camiya Sultan Hemedi, İstanbul|thumb|250px

 Roceyê Remezani 
Kıtabê dinê İslami Qurana ke Mıhemmedi rê ama, sura Beqera de aşma Remezani seba mısılmanan roce-gırewtene emır biya.

 Sıhur 
Rocey Remezani gırewtene ra ver, verva şewdıri werd weriyeno.
Wextê sıhuri de, peşewe dewılçi mabênê soqaqan de dewıl cınenê u mıleti kenê hesar/aya.

 Fıtara 
Heme roce, gırewtena rocey ra dıme ancia/fına werd weriyeno. Ney ra 'fıtara' vaciyena.
Seba aşına-kerdışê wextê fıtara, zafê cayan de tope erziyena.

 Bıvênên 
 Roşanê Remezani
 Roşanê Roci

 Çımeyi 
 Qurane

Kategoriye:Remezan
Kategoriye:İslam
Kategoriye:Mengê Erebi
Kategoriye:Serrenameyo hıcri